Timișoara a depășit rata de infectare 8 la mia de locuitori.
Timișoara a depășit, duminică, incidența de infectare 8 la mia de locuitori, conform situației cumulate a cazurilor în ultimele 14 zile. În județul Timiș sunt și alte localități care au incidență peste 7 sau 8 la mie.
Timișoara a ajuns la o rată de infectare de 8,04.În județ sunt și alte localități cu coeficient de infectare de peste 8, însă nu este vorba despre aglomerări urbane: Sânnicolau Mare -8,85; Becicherecu Mic -8,30; Birda – 9,00; Dumbrăvița – 11,48; Dudeștii Noi – 9,91; Bucovăț – 8,78; Fibiș – 9,19; Găvojdia -13,31; Giroc – 9,74; Moșnița Nouă-10,79; Ohaba Lungă – 7,02; Orțișoara – 8,21; Parța – 10,63; Sânmihaiu Român – 8,00; Șag – 9,63;Sunt și alte localități cu incidență peste 7 la mie. Este vorba de Ciacova – 7,02; Boldur – 7,60; Chevereșu Mare -7,65; Dudeștii Vechi – 7,54; Ghiroda – 7,76; Remetea Mare -7,29; Sânandrei – 7,37.Calculul incidenței de infectare cu virusul SARS-CoV-2, la nivelul județului Timiș, în ultimele 14 zile, are la bază o metodologie și ține cont de numărul total de rezultate pozitive pentru persoanele confirmate pentru prima dată și care sunt raportate până la data transmiterii informării.Din acesta se scade suma cazurilor pozitive din focarele din centrele rezidențiale de îngrijire și asistență a persoanelor vârstnice, centrele rezidențiale pentru copii si adulți cu și fără dizabilități, precum și pentru alte categorii vulnerabile, inclusiv căminele, internatele și spitalele, potrivit DSP Timiș.